Odd Haugen

Odd Erling Haugen (født 16. januar 1950 i Tingvoll, Møre og Romsdal) er en norsk-amerikansk tidligere strongman. Han har også konkurrert og hevdet seg i kroppsbygging, styrkeløft  og vektløfting. Av yrke har han arbeidet i treningssenter-bransjen, blant annet som konsernsjef i SATS-kjeden. Han har vært gift to ganger, og har sønnen O.J. (Odd Junior).

I juli 1970 ble skomakersønnen Haugen som 20-åring norgesmester i kroppsbygging, og fikk dermed tittelen Mr. Norge. Samme år var han rødrusspresident i Trondheim. På denne tiden hadde han for øvrig den norske juniorrekorden i markløft med 265 kilo.

Senere i 1970, etter annen klasse på gymnaset, forlot Haugen Sunndalsøra og tok Amerika-båten for å studere. I Amerika tok han en bachelorgrad i idrettsfysiologi ved Western Maryland College, og en mastergrad i økonomi ved University of California, Berkeley. Han var også innom amerikansk fotball, og spilte på Washington Redskins og San Francisco 49'ers.

På midten av 80-tallet satset Haugen på å kombinere interessene for idrett og business. Fra sin base i Richmond, California, åpnet Haugen det ene helsestudioet etter det andre, i San Francisco, Berkeley, Oakland og Marin County, alle med stor økonomisk suksess. I 1990 begynte han å snuse på Hawaii. Her lå helsestudiobusinessen i ruiner, og da Haugen åpnet sin første «gym», fikk han 3500 medlemmer den første dagen. I løpet av det første året hadde han 7000 hawaiiere i medlemskartoteket, og over 20 millioner i inntekter.

Nesten et kvart århundre etter at han la opp, begynte Haugen å trene styrkeløft igjen. I styrkeløft-NM i Sandnes i mars 1997 tok han en oppsiktsvekkende sølvmedalje sammenlagt, og slettet Torkel Ravndals norske rekord i markløft for yngre veteraner på 290 kilo i klasse +125 kilo. Haugen løftet 292,5 kilo. Han satte også norgesrekord i benkpress i samme klasse, med 192,5 kilo.

Høsten 1997 var veteran-VM i Ungarn målet for Haugen. Han kunne deltatt på det amerikanske laget, men valgte å konkurrere for Norge. I slutten av oktober kom han tilbake til Honolulu med en bronsemedalje i bagasjen og nok en norgesrekord: 300 kilo i markløft. Begivenheten ble behørig registrert av sportsredaksjonene i avisene Honolulu Star-Bulletin og The Honolulu Advertiser.

I 1998 ble den norske SATS-kjeden kjøpt opp av den amerikanske treningsgiganten Fitness Holding, og Haugen var med på oppkjøpet. I august 2000 ble han ansatt som konsernsjef i SATS-kjeden. Etter 30 år i utlandet flyttet han fra Hawaii til Holmenkollen.

 Resultater og meritter i strongman 
 År  Konkurranse  Plassering2011  Ultimate Strongman Masters World Championship  3.-plass2009  Norges sterkeste mann  12.-plass 2008  Norges sterkeste mann  3.-plass 2007  Norges sterkeste mann  3.-plass 2006  Norges sterkeste mann  4.-plass 2006  Verdens sterkeste mann  kvalifisert 2005  Europas sterkeste mann  7.-plass 2003  Norges sterkeste mann  2.-plass 2002  Verdens sterkeste mann  kvalifisert 2002  Northeast Strongman Showdown  9.-plass 2001  Amerikas sterkeste mann   5.-plass 2001  Verdens sterkeste mann  kvalifisert 2001  Beauty and the Beast  8.-plass 2000  Amerikas sterkeste mann  5.-plass 2000  Beauty and the Beast  8.-plass 2000  Norges sterkeste mann  2.-plass 1999  Beauty and the Beast  14.-plass 1999  Amerikas sterkeste mann  3.-plass 1998  Amerikas sterkeste mann  3.-plass

 Resultater og meritter i kroppsbygging 

 År  Konkurranse  Plassering 1970  NM i kroppsbygging  1.-plass

 Resultater og meritter i styrkeløft http://styrkeloft.no/stevner/?page=loftere&sok=Odd+erling+Haugenhttp://styrkeloft.no/gammel/files/historikk/http://en.allpowerlifting.com/lifters/NOR/Haugen-Odd-3063/ 

 År  Stevne  Alder  Vekt  Plassering  Knebøy  Benkpr.  Markløft  Totalt 1997  Veteran-VM  Yngre vet.  +125 kg  3.-plass  290 kg  210 kg  300 kg  800 kg 1997  NM  Åpen  +125 kg  2.-plass  275 kg  192,5 kg  292,5 kg  760 kg 1970  NM  Åpen  -110 kg  3.-plass  210 kg  152,5 kg  265 kg  627,5 kg 1970  Sydnorsk  Junior  -110 kg  1.-plass  200 kg  145 kg  250 kg  595 kg

 Resultater og meritter i vektløfting  

 År  Konkurranse  Alder  Vekt  Plassering  Press  Rykk  Støt  Sammenlagt 1968  Junior-NM  Junior  +90 kg  1.-plass  105 kg  97,5 kg  130 kg  332,5 kg

 Referanser 

Kategori:Norske styrkeløftere
Kategori:Norske vektløftere